Óttar Martin Norðfjörð skrifar 8. ágúst 2013 11:00 Ég vaknaði í morgun með óstjórnlega þörf til að segja ykkur svolítið : Ég elska ykkur öll . Ég elska ykkur sem eruð ósammála mér um allt , og ég elska ykkur sem eruð sammála mér um allt . Ég elska ykkur sem eruð útlensk og ég elska ykkur sem eruð íslensk ; alíslensk , hálfíslensk , ¼ íslensk eða pínkulítið íslensk – ég elska ykkur öll . Ég elska ykkur þótt þið búið í útlöndum og ég elska ykkur þótt þið búið á Íslandi , ég elska útlendinga á Íslandi og ég elska Íslendinga í útlöndum , ég elska líka útlendinga í útlöndum og Íslendinga á Íslandi , því ég elska ykkur öll . Ég elska fólkið í miðbænum og ég elska fólkið í úthverfunum og ég elska líka fólkið úti á landi og úti á sjó og alla hina sem ég er að gleyma . Ég get ekki sagt það nógsamlega oft , en ég ætla samt að segja það einu sinni aftur : Ég elska ykkur öll . Fleira var það ekki . Takk fyrir að lesa . Einnig áskilur Vísir sér rétt til að fjarlægja ærumeiðandi eða ósæmilegar athugasemdir og ummæli þeirra sem tjá sig ekki undir eigin nafni .